มีประจำเดือนครั้งล่าสุดวันที่ 5 พฤษภาคม มีเพศสัมพันธ์แล้วหลังในเมื่อตีสามของวันที่ 14 พฤษภาคม เช้าวันนั้นตอน8.30น.กินยาคุมฉุกเฉินเม็ดแรก เม็ดที่สองตอน12ชั่วโมงต่อมา หลังกิน7วันคือวันที่20 มีเลือดออก 3-4วัน หลังจากนั้นถึงตอนนี้วันที่20 มิถุนายน ประจำเดือนยังไม่มาค่ะ อยากทราบว่าประจำเดือนรอบใหม่นับหลังจากวันที่5พฤษภาคมเหมือนเดิม หรือนับจากวันที่20ที่มีเลือดออกหลังกินยาคุมคะ แล้วแบบนี้จะตรวจครรภ์จากปัสสาวะได้เลยไหมคะ
สวัสดีค่ะ หากมีเพศสัมพันธ์ตอน 3.00น. และได้ทานยาคุมฉุกเฉินเม็ดแรกในเวลา 8.30 น. และทานเม็ดที่ 2 อีก 12 ชั่วโมงต่อมา ยาคุมฉุกเฉินก็จะช่วยป้องกันการตั้งครรภ์ได้ประมาณ 95%การมีเลือดออกในวันที่ 20 พ.ค.ซึ่งเป็นเวลา 6 วันหลังจากที่ทานยาคุมฉุกเฉินไป เลือดดังกล่าวน่าจะเป็นผลข้างเคียงของยาคุมฉุกเฉินได้ ไม่น่าใช่ประจำเดือนจริงๆ เนื่องจากประจำเดือนเพิ่งมาไปในวันที่ 5 พ.ค.ดังนั้นประจำเดือนจริงๆ ก็จะมาในช่วงเวลาเดิม คือประมาณ 5 มิ.ย. หรืออาจมาล่าช้ากว่านี้ได้ ดังนั้นหากในวันนี้วันที่ 20 มิ.ย. ประจำเดือนยังไม่มา ควรลองตรวจหาการตั้งครรภ์ดูค่ะ ซึ่งหากมีการตั้งครรภ์จริงจากการมีเพศสัมพันธ์ในวันที่ 14 พ.ค. สามารถที่จะตรวจพบได้แล้วค่ะ แต่หากตรวจไม่พบ แสดงว่าอาจเกิดจากสาเหตุอื่นๆ เช่น มีความเครียด ทำงาหนัก อดนอน นอนดึก อดอาหาร มีน้ำหนักลด เป็นต้น